JY LEES NOU Leer ken 'Sieners' se Steven
Aangesien dit die einde van die jaar is, stel ek tans 'n mixtape van die beste van 2015 se indie en alternatiewe musiek saam, maar daar is altyd 'n goeie dosis new romantic 80's en alternatiewe 90's tussenin. En David Bowie, Talk Talk en 'n klomp covers - ek vrek oor 'n goeie cover.
In mode moet die laekruis-sweetpakbroeke waarvan die broekspyp-rekke so driekwartpad op die enkel sit 'n vinnige dood sterf - veral in sy formele form.
Toe ek in die tagtigs en negentigs grootgeword het, was daar maar heelparty modeflaters - darem kan ons dit op die tydperk blameer. Maar ek dink kombersbaadjies was seker die ergste faux pas ooit, hoewel my oorspronklike kombersbaadjie steeds 'n "wenner" by kostuumpartytjies is.